Siuntionjoen ja Karjaanjoen vesistöjen välinen rannikkoalue

**Siuntionjoen ja Karjaanjoen vesistöjen välinen rannikkoalue** kuuluu Suomenlahden rannikkoalueeseen (vesistöaluetunnus&nbsp;81) ja se sijoittuu mantereella kahden päävesistön, Siuntionjoen vesistön&nbsp;(22) ja Karjaanjoen vesistön&nbsp;(23), ja Suomenlahden merialueen (91) väliin Suomenlahden rannikolla, ja pohjoisessa Ensimmäiseen Salpausselkään.

## Yleistä
Rannikkoalueen itäpuolella sijaitsee Siuntionjoen vesistöalue ja länsipuolella Karjaanjoen vesistöalue. Siuntionjoen alajuoksua kutsutaan Pikkalanjoeksi ja se laskee Pikkalanlahteen. Rannikolla on Pikkalanjoelta Inkooseen Porkkalanselällä pieni saaristo, mutta Inkoosta Tammisaareen on rantaviiva monipolvinen. Ennen Hankoniemeä työntyy sisämaahan koillissuuntainen Pohjanpitäjänlahti. Lahden pohjukkaan laskevat Karjaanjoki ja Fiskarsinjoki vetensä. Rannikkoalue sijaitsee Uudellamaalla Kirkkonummella, Siuntiossa, Inkoossa ja Raaseporissa, sekä sisämaassa  myös Lohjalle.

## Vesistöalueet
Rannikkoalueen vesistöalueita esitellään tässä artikkelissa idän suunnasta kohti länttä. Valuma-alueella on yleensä vain yksi lasku-uoma, mutta välialueella voi olla monia lasku-uomia mereen.

### Välialue 81V063
Välialue 81V063 sijaitsee Inkoon ja Siuntion rajalla. Sen rannikkoalue jää Pikkalanjoen lounaispuolelle ja Torbackaån, joka on Ingarskila ån valuma-alueen (81.064) laskujoki, itä- ja eteläpuolelle, jonne muodostuu esimerkiksi Kopparnäsistä ja Saunaniemestä usean laskuojan välialue 81V063. Vesistöalue sijaitsee puoliksi Siuntiossa ja Inkoossa. Störsvikissä sijaitsevalla golfkentällä on lukuisia lampia. Ainoa luonnollinen järvi on Kvarnträsk&nbsp;(20&nbsp;hehtaaria, eli ha), jonka laskuoja päättyy Dyvikeniin. Sen lisäksi golfkentän pohjoispuolella on suosittu uimaranta hiekkakuopassa&nbsp;(3&nbsp;ha).

### Ingarskila ån valuma-alue (81.064)

Ingarskila ån valuma-alue sijaitsee Inkoossa ja hieman Siuntion ja Lohjan puolella. Sen valuma-alueen pinta-ala on 160&nbsp;km² ja järvisyys 0,2&nbsp;%. Sen lähes koko pohjoispuolen vedenjakaja on yhteinen Siuntionjoen vesistön (22) kanssa. Luoteessa valuma-alue seuraa Ensimmäistä Salpausselkää, jonka takana on Karjaanjoen vesistö (23). Valuma-alueen kaakkoispuolella sijaitsee edellä esitelty välialue 81V063, eteläpuolella välialue 81V065 (alla) ja länsipuolella Ingå ån valuma-alue (81.066). Se levittäytyy Inkoon kunnan alueelle, mutta latva-alueet yltävät Raaseporin ja Lohjan puolelle. Valuma-alueen pääuoman alajuoksua kutsutaan Torbackanjoeksi ja keskijuoksua Ingarskilanjoeksi ja latvahaaroja Långängsbäckeniksi, Pärthyvelbäckeniksi ja Båtsbäckeniksi. Sen suurin sivujoki on Solbergån, jonka latvahaara on Kålträskbäcken. Se alkaa Kopparträskista (9 ha) ja virtaa pienen Lammträskin läpi, ja keskijuoksulla siihen yhtyy Maggböle träsk (9 ha). Pieni Djupträsk (5 ha) ja Ålkila träsk (5 ha) laskevat yhteistä ojaa myöten etelään, jossa se yhtyy Ingarskilanjokeen.

### Välialue 81V065
Edellä mainittu rannikkoalue 81V065 ulottuu Inkoossa Torbackaånin suistosta Inkoonjoen suistoon asti. Inkoon edustalla sijaitsevaan Kyrkfjärdeniin laskee idästä tuleva Sjöängsbäcken. Myös Lågnäsvikeniin ja Innanbäckvikeniin laskee pienemmät ojat. Degerölandetissa on vain pieniä laskuojia. Lågnäsetissä on suuri tekolampi, joka on 300 metriä pitkä ja 150 metriä leveä. Se on kolmen hehtaarin kokoinen.

### Ingå ån valuma-alue (81.066)
Inkoonjoen () vesistön nimi on Ingå ån valuma-alue (81.066). Sen valuma-alueen pinta-ala on 45&nbsp;km² ja järvisyys 1,6&nbsp;%. Se sijaitsee Inkoossa ja Raseporissa ja Lohjalla. Sen sivupuroja ovat esimerkiksi Lisasbäcken, Piggbäcken ja tämän yläjuoksulla sijaitsevat Skräddarsbäcken ja Frostankärrsbäcken. Valuma-alueella sijaitsee Linkullasjön (60 ha), jonka laskuoja on Piggbäcken. Tähän puroon yhtyy Kryckelstjärnenin (2 ha) laskuoja lännestä. Inkoonjoen pääuomaan latvoille laskee pohjoisesta tuleva Getmossen (1 ha), keskijuoksulle pohjoisesta Tjärnan (4 ha) ja eteläpuolelta Tjärnen (1 ha).

### Välialue 81V067
Välialue 81V067 sijaitsee Inkoossa Ingå ån valuma-alueen (81.066) eteläpuolella ja Marsjönin valuma-alueen (81.068) itäpuolella rannikkkoalueella. Idässä sijaitsee Kyrkfjärden ja kaakossa Norrfjärden, josta työntyy länteen pitkä Fagerviken. Valuma-alueella on vain lyhyitä ojia eikä yhtään luonnollista järveä. Stormossenilla on turvetuotantokenttä ja etelämpänä Svartbäckissä on neljä tekolampea. Suurin niistä on yli 500 metriä pitkä, 250 metriä leveä, ja sen pinta-ala on lähes 9 hehtaaria. Sen laskuoja laskee Bastubackavikeniin.

### Marsjönin valuma-alue (81.068) ja välialue 81V069
Marsjönin valuma-alue (81.068) sijaitsee Inkossa ja Raaseporissa. Sen valuma-alueen pinta-ala on 19&nbsp;km² ja järvisyys 14&nbsp;%. Se on pieni vesistöalue, jonka pääjärvi on Marsjön (271 ha). Sen pohjoispuolella sijaitsee Ingå ån valuma-alue (81.066), itäpuolella välialue 81V067  ja länsipuolella Bruksträsketin valuma-alue (81.070). Kaikki valuma-alueen ojat laskevat järveen. Sen laskujoki on nimetön uoma, jota voidaan kutsua nimellä ”Marån”, alkaa etelärannasta ja se virtaa etelässä sijaitsevan Fagervikin Långvikiin. Valuma-alueen ja Fagervikin välissä sijaitsee pieni välialue 81V069, joka muodostuu lähinnä ylänköalueesta. Se on saanut oman vesistöalueensa, koska ylängöllä sijaitsee kolme lampea: Stortjärnen (1 ha), Lilltjärnen ja yksi tekolampi.

### Bruksträsketin valuma-alue (81.070)

Bruksträsketin valuma-alue (81.070) sijaitsee Inkoossa ja Raaseporissa. Sen valuma-alueen pinta-ala on 50&nbsp;km² ja järvisyys 14&nbsp;%. Valuma-alueen pohjoispuolella kulkee Ensimmäinen Salpausselkä, jonka takana on Karjaanjoen vesistö (23). Valuma-alueen itäpuolella on etelässä Marsjönin valuma-alue (81.068) ja pohjoisessa Ingå ån valuma-alue (81.066), ja länsipuolella Raseborgs ån valuma-alue (81.073). Etelässä on pieni välialue 81V071 Backavikenin luoteisrannalla. Backaviken kuuluu Suomenlahden vesistöalueen (91) Siuntion-Inkoon rannikkoalueeseen (91.71 ). Eteläpuolella levittäytyy itä-länsisuuntainen välialue 81V072. Valuma-alueen suurin järvi on Bruksträsket (311 ha), jonka laskujoki on Fagervikin joki. Siihen laskevat etelästä Vitträsket (12 ha), ja siihen vuorostaan laskeva Kockelträsket (6 ha), lännestä Tåtelträsket (7 ha) ja tämän kautta pieni Tjärnan, luoteesta Bruksträsket (3 ha), ja idästä Bjuseträsk (33 ha). Suureen Bruksträsketin pohjoisrantaan laskee pohjoisesta tuleva Långån. Siihen yhtyy idästä tuleva suo-oja, joka alkaa Lillsjönistä (2 ha), ja yläjuoksulla Bårdmossenissa sijaitsevatsa Tärnanista (8 ha). Långån nimi yläjuoksulla on Starkomån, joka alkaa toiseksi suurimmasta järvestä Högbensjönistä (291 ha).

### Välialue 81V072
Välialue 81V072 sijaitsee Raaseporissa ja hieman Inkoossa Bruksträsketin valuma-alueen (81.070) eteläpuolella ja Raseborgs ån valuma-alueen (81.073) itä- ja eteläpuolella. Koillisessa se rajautuu Fagervikin itärannoille, idässä Espingfjärdeniin, kaakossa Korsfjärdeniin, etelässä Kivholmsfjärdeniin ja Landbofjärdeniin. Välialueen itäpäässä Nötö on kasvamassa kiinni mantereeseen ja saaren salmia on saatu ruoppaamalla pysymään auki. Salmessa on kaksi järvimäistä laajentumaa Storgropen (2 ha) ja Lillgropen (1 ha). Hirdalissa peltomaiden johto-oja laskee Backavikeniin. Sen valuma-alueella sijaitsee Svartträsket (6 ha). Muut välialueen ojat ovat lyhyitä ja pieniä. Suurimman järven Kjulböleträsketin (12 ha) laskuoja päätyy Kivholmfjärdenin Kjulbölevikemiin.

### Raseborgs ån valuma-alue (81.073)

Raseborgs ån valuma-alue (81.073) sijaitsee Raaseporissa ja idässä hieman Inkoossa. Sen valuma-alueen pinta-ala on 71&nbsp;km² ja järvisyys 5,4&nbsp;%. Sen vedenjakaja seuraa pohjoisessa Ensimmäistä Salpausselkää, jonka takana sijaitsee Karjaanjoen vesistö (23). Sen eteläkaakon puolella sijaitsee välialue 81V072, itäpuolella Bruksträsketin valuma-alue (81.070), luoteispuolella Storängsbäckenin valuma-alue (81.075) ja lounaispuolella välialue 81V074. Raseborgs ån valuma-alueen laskujoki on Raaseporinjoki (), joka laskee etelään Landbofjärdeniin. Raaseporinjoen keskijuoksua kutsutaan Finbyåniksi ja latvaosia Kungsåniksi. Pääuoma alkaa Lepinjärvestä (123 ha), vaikka latvoilla on myös Lillsjön (4 ha) ja Kolijärvi (61 ha). Pieni Lillträsket (3 ha) laskee etelästä Lepinjärveen. Fårtjärnan (7 ha), jonka laskupuro virtaa Stormossenin läpi, yhtyy Kungsåniin Grabbackassa. Kvarnträsket (42 ha) kokoaa omalla suunnallaan järvien vesiä. Sen laskuoja yhtyy Kungsåniin alajuoksuun. Kvarnträsketiin laskevat pieni Vistjärnan (10 ha), suuri Källträsket (107,2 ha) ja pieni Lomträsket (71 ha). Viimeinen järvi Mörtträsket (10 ha) laskee Idbäckeniä pitkin Raaseporinjokeen.

### Välialue 81V074
Välialue 81V074 sijaitsee Raaseporissa Raseborgs ån valuma-alueen (81.073) lounaispuolella ja Storängsbäckenin valuma-alueen (81.075) kaakkoispuolella. Lännessä sijaitseekin Ensimmäisen Salpausselän selänteitä, jotka ovat vedenjakajalla. Välialueella kumpuilevan maaston alanteissa on ojia, jotka laskevat mereen eri suunnissa. Ainoa lampi on Fladan (1 ha), joka sijaitsee Raaseporinjoen entisellä suistoalueella.

### Storängsbäckenin valuma-alue (81.075)
Storängsbäckenin valuma-alue (81.075) on pieni vesistöalue Ensimmäisen Salpausselän, Raseborgs ån valuma-alueen (81.073), välialueen 81V076 ja Suomenlahden vesistöalueen (91) välissä. Sen valuma-alueen pinta-ala on 10&nbsp;km² ja järvisyys 0&nbsp;%. Se kerää vetensä vesistöalueeltaan ja laskee sen mereen yhtä ojaa myöten.

### Välialue 81V076
Välialue 81V076 sijaitsee Raaseporissa Tammisaaren niemellä. Sen länsi- ja luoteispuolella sijaitsee Pohjanpitäjänlahti, koillisessa Storängsbäckenin valuma-alue (81.075), pohjoisessa Starrbölebäckenin valuma-alue (81.077) ja etelä-kaakossa Draksviiksfjärden. Tammisaaren niemimaan muodostavat Ensimmäisen Salpausselän selänteet, jolloin  vesistöalueen oja laskeva kahteen eri suuntaan. Välialueella on kaksi suurempaa järveä. Baggbyträsket (23 ha) sijaitsee Baggbyssä ja sen laskuoja laskee Pohjanpitäjänlahteen. Toinen on Svedjaträsket (7 ha), joka sijaitsee Svedjassa radanvarressa lähellä Karjaata. Baggbyssä on vielä pieni Fladan.

### Starrbölebäckenin valuma-alue (81.077) ja välialue 81V078
Starrbölebäckenin valuma-alue (81.077) on pieni vesistöalue Raaseporissa Pohjan kaakkoispuolella. Sen valuma-alueen pinta-ala on 15&nbsp;km² ja järvisyys 1,6&nbsp;%. Se sijaitsee vielä Ensimmäisen Salpausselästä erään selänteen luoteispuolella, jolloin sen vedet laskevat Pohjanpitäjänlahteen. Sen vesistöalue rajautuu pohjoisessa Karjaanjoen vesistöön (23), idässä Karjaan selänteen takana sijaitsevaan Raseborgs ån valuma-alueeseen (81.073) ja etelässä välialueeseen 81V076. Sen länsipuolella sijaitsee pieni välialue 81V078, jolla ei esiinny muita kuin golfkentän lampia. Suurin järvi on Lomsjö (16 ha), jonka laskuoja virtaa itään, sitten pohjoiseen ja lopulta se laskee Starrböleträsketiin (8 ha). Sen laskuoja vuorostaan laskee länteen Pohjanpitäjänlahteen saarien eteen.

## Katso myös
* Luettelo Suomen vesistöistä

## Lähteet